Oficiālais Vēstnesis L 283 , 31/10/2003 Lpp. 0027 - 0028



Komisijas Regula (EK) Nr. 1914/2003 (2003. gada 30. oktobris), ar kuru groza Regulu (EK) Nr. 1488/2001, ar ko nosaka sīki izstrādātus noteikumus, lai piemērotu Padomes Regulu (EK) Nr. 3448/93 par dažu Eiropas Kopienas dibināšanas Līguma I pielikumā uzskaitīto pamatproduktu zināma daudzuma nodošanu ievešanai pārstrādei bez iepriekšējas ekonomisko nosacījumu izpētes EIROPAS KOPIENU KOMISIJA, ņemot vērā Padomes 1993. gada 6. decembra Regulu (EK) Nr. 3448/93, ar kuru nosaka tirdzniecības režīmu, kas piemērojams noteiktām precēm, kuras iegūtas, pārstrādājot lauksaimniecības produktus [1], kurā jaunākie grozījumi izdarīti ar Komisijas Regulu (EK) Nr. 2580/2000 [2], un jo īpaši tās 11. panta 1. punkta trešo daļu, tā kā: (1) Regulas (EK) Nr. 3448/93 11. panta 1. punktā paredzēts, ka ekonomiskos nosacījumus, kuri izstrādāti 117. panta c) punktā Padomes 1992. gada 12. oktobra Regulā (EEK) Nr. 2913/92, ar ko izveido Kopienas Muitas kodeksu [3], kurā jaunākie grozījumi izdarīti ar Eiropas Parlamenta un Padomes Regulu (EK) Nr. 2700/2000 [4], jāuzskata par izpildītiem, lai zināmu daudzumu dažu pamatproduktu nodotu ievešanai pārstrādei ar nolūku tos izmantot preču ražošanā. Sīki izstrādāti noteikumi šā noteikuma piemērošanai, lai varētu noteikt tos lauksaimniecības pamatproduktus, kas jānodod ievešanai pārstrādei, kā arī pārbaudīt un plānot to daudzumus, jāpieņem saskaņā ar Regulas (EK) Nr. 3448/93 16. pantu. (2) Komisijas Regula (EK) Nr. 1488/2001 [5] jāgroza, lai precizētu, ka Regulas (EK) Nr. 3448/93 16. pantā izstrādātās procedūras piemēro, lai noteiktu tos lauksaimniecības pamatproduktus, kas jānodod ievešanai pārstrādei, kā arī pārbaudītu un plānotu to daudzumus. (3) Šajā regulā noteiktie pasākumi ir saskaņā ar atzinumu, ko sniegusi Pārvaldības komiteja, kas nodarbojas ar horizontālajiem jautājumiem, kuri saistīti ar Līguma I pielikumā neuzskaitītu apstrādātu lauksaimniecības produktu tirdzniecību, IR PIEŅĒMUSI ŠO REGULU. 1. pants Regulu (EK) Nr. 1488/2001 groza šādi. 1. Regulas 2. panta 2. punktu aizstāj ar šādu punktu: "2. Ja paredzamais kompensāciju apjoms pārsniedz pieejamos līdzekļus, dažādo produktu daudzumus, ko identificē ar tiem piešķirto kombinētās nomenklatūras astoņu ciparu kodu, nosaka ar bilances palīdzību atbilstīgi Regulas (EK) Nr. 3448/93 11. panta 1. punktam." 2. Regulas 22. panta otro daļu aizstāj ar šo: "Ja paredzamais kompensāciju apjoms pārsniedz pieejamos finanšu līdzekļus un ņemot vērā ar sertifikātiem jau piešķirtos daudzumus, kā arī neizmantotos daudzumus, par kuriem Komisija ir informēta saskaņā ar regulas 25. pantu, atlikušo katra pamatprodukta daudzumu nosaka saskaņā ar Regulas (EK) Nr. 3448/93 11. panta 1. punktu. Par šo daudzumu izdara otro publikāciju Eiropas Savienības Oficiālajā Vēstnesī līdz katra gada 31. janvārim un trešo publikāciju līdz katra gada 31. maijam." 3. Regulas 24. pantu aizstāj ar šo: "24. pants IP sertifikātu izsniegšana steidzamības kārtā Budžeta gada laikā, ņemot vērā ar sertifikātiem jau piešķirtos daudzumus un neizmantotos daudzumus, par kuriem Komisija ir informēta saskaņā ar šīs regulas 25. pantu, atlikušo daudzumu katram pamatproduktam, ko identificē ar tā astoņu ciparu kombinētās nomenklatūras kodu, steidzamības kārtā var noteikt saskaņā ar Regulas (EK) Nr. 3448/93 11. panta 1. punktu. Šo daudzumu publicē Eiropas Savienības Oficiālajā Vēstnesī. Piemēro šīs regulas 23. panta 2. līdz 5. punkta noteikumus." 2. pants Šī regula stājas spēkā septītajā dienā pēc tās publicēšanas Eiropas Savienības Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 2003. gada 30. oktobrī Komisijas vārdā — Komisijas loceklis Erkki Liikanen [1] OV L 318, 20.12.1993., 18. lpp. [2] OV L 298, 25.11.2000., 5. lpp. [3] OV L 302, 19.10.1992., 1. lpp. [4] OV L 311, 12.12.2000., 17. lpp. [5] OV L 196, 20.7.2001., 9. lpp. --------------------------------------------------